*Tämä artikkeli käsittelee Paraguayn pääkaupunkia. Pohjois-Mariaanien saaresta kertoo artikkeli Asuncion (Pohjois-Mariaanit).*


  

  

  

  

  

  

  

  

**Asunción** on Paraguayn pääkaupunki, joka sijaitsee Argentiinan rajalla Paraguayjoen varrella. Sen väkiluku oli vuonna 2015 noin 511 000 asukasta. Suur-Asunción *(Gran Asunción)* käsittää lisäksi San Lorenzon, Fernando de la Moran, Lambarén, Luquen, Mariano Roque Alonson, Ñembyn ja Villa Elisan kaupungit. Alueen asukasluku vuonna 2012 on yhteensä yli 2,5 miljoonaa.

Maantiede ja kaupunkikuva
-------------------------

Näkymä Calle Palma -kadulta.
Asunción sijaitsee Paraguayjoen itärannalla Argentiinan rajalla lähellä paikkaa, jossa Pilcomayojoki laskee Paraguayyn. Kukkulat ovat tyypillisiä sen ympäristölle.

Kaupungin voi ajatella levittäytyvän viuhkamaisesti joenrannasta, johon Juan de Salazar perusti linnoituksensa. Kaupungin keskustassa on moderneja kerrostaloja, joen varrella siirtomaatyylisiä yksikerroksisia rakennuksia, muualla on kasvavia lähiöitä ja hökkelikyliä. Useimmat kaupungin nähtävyyksistä keskittyvät keskustaan jokirantaan. Siellä on katedraali, vanha ja uusi kongressitalo, La Encarnación -kirkko ja Chacon sodassa kaatuneiden muistomerkki. Pääkadun nimi on Calle Palma.

Asunciónissa toimii monia korkeakouluja, kuten vuonna 1890 perustettu Asunciónin kansallinen yliopisto, vuonna 1960 perustettu katolinen yliopisto sekä joukko pienempiä yksityisiä oppilaitoksia.

Ilmasto
-------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Asunciónin ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 33,5 | 32,6 | 31,6 | 28,4 | 25,0 | 23,1 | 23,2 | 24,8 | 26,4 | 29,2 | 30,7 | 32,3 | **ka.** | **28,4** |
| Vrk:n ka. alin lämpötila (°C) | 22,8 | 22,3 | 21,3 | 18,6 | 15,7 | 13,8 | 13,1 | 14,3 | 15,9 | 18,6 | 20,1 | 21,8 | **ka.** | **18,2** |
|
|  |
| Sademäärä (mm) | 147,2 | 129,2 | 117,9 | 166,0 | 113,3 | 82,4 | 39,4 | 72,6 | 87,7 | 130,8 | 164,4 | 150,3 | **Σ** | **1 401,2** |
|
|
|  |
| Sadepäivät (d) | 8 | 7 | 7 | 8 | 7 | 7 | 4 | 5 | 6 | 8 | 8 | 8 | **Σ** | **83** |
|
|
|
|

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

33,5|  |
| --- |
| 22,8 |

 | 

32,6|  |
| --- |
| 22,3 |

 | 

31,6|  |
| --- |
| 21,3 |

 | 

28,4|  |
| --- |
| 18,6 |

 | 

25,0|  |
| --- |
| 15,7 |

 | 

23,1|  |
| --- |
| 13,8 |

 | 

23,2|  |
| --- |
| 13,1 |

 | 

24,8|  |
| --- |
| 14,3 |

 | 

26,4|  |
| --- |
| 15,9 |

 | 

29,2|  |
| --- |
| 18,6 |

 | 

30,7|  |
| --- |
| 20,1 |

 | 

32,3|  |
| --- |
| 21,8 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 147,2  | 129,2  | 117,9  | 166,0  | 113,3  | 82,4  | 39,4  | 72,6  | 87,7  | 130,8  | 164,4  | 150,3  |

**Lähde:** Weather Information for Asuncion *World Weather Information Service*. World Meteorological Organization. Viitattu 1.8.2009.  |

Historia
--------

Asunción on yksi Etelä-Amerikan vanhimmista koloniaalikaupungeista. Kaupungin paikalla vieraili ensimmäisenä Juan de Ayolas, mutta itse kaupungin *(Nuestra Señora de la Asunción)* perustivat Juan de Salazar de Espinosa ja Gonzalo de Mendoza 15. elokuuta 1537. Nimensä kaupunki sai siitä, että se perustettiin Marian taivaaseenottamisen (esp. *Asunción de María*) juhlapäivänä.

Asunción muutettiin sotilaslinnoituksesta siviilikaupungiksi vuonna 1541, kun kaupunkiin perustettiin sen ensimmäinen *cabildo*. Samana vuonna espanjalaiset joutuivat evakuoimaan Buenos Airesin intiaanien hyökkäysten takia. Asunción oli tämän jälkeen noin 50 vuoden ajan espanjalaisten itäisen Etelä-Amerikan siirtomaahallinnon keskuskaupunki.

Asunción erotettiin hallinnollisesti Buenos Airesista vuonna 1617, minkä jälkeen syrjäisen Asunciónin merkitys alkoi heiketä. Tämän syrjäisyyden ansiosta kansallinen liikehdintä alkoi maassa jo varhain, ja Paraguay julistautui itsenäiseksi Asunciónissa keskiyöllä, kun vuorokausi oli vaihtumassa 15:ksi toukokuuta 1811.

Kolmoisliiton sodan aikana Brasilian joukot valtasivat 1868 Asunciónin, joka sijaitsi sodan kannalta strategisessa paikassa Argentiinan, Brasilian ja Uruguayn yhdistävän jokiverkoston varrella. Brasilia hallinnoi kaupunki vuoteen 1876.

Talous
------

Asunción on Paraguayn tiheimmin asutun osan logistiikan keskus. Kaupungissa ja sen ympäristössä jalostetaan läheisen viljavan maatalousalueen tuotteita kuten puuvillaa, tupakkaa, sokeria ja maissia sekä karjatalouden tuotteita. Teollisuus tuottaa myös vaatteita ja jalkineita sekä kasvisöljyä.

Vuoden 2015 tilastojen mukaan Asunciónissa asui 432 523 työikäistä ihmistä. Niistä töitä teki 261 929 ihmistä. Noin 19,7 prosenttia työntekijöistä oli töissä kaupan palvelualoilla, ja noin 19,6 prosenttia työntekijöistä oli kouluttamattomia sekatyöläisiä.

Liikenne
--------

Asunciónin lentoasema on nimeltään Silvio Pettirossin kansainvälinen lentoasema. Se on noin 20 kilometrin päässä kaupungin keskustasta. Kaupunkiin voi saapua myös laivalla Paraguayjokea pitkin. Kaupungin sisäistä liikennettä hoidetaan huonokuntoisilla busseilla, jotka liikkuvat laajalla alueella mutta vain iltakymmeneen asti. Paikallisbusseilla liikennöivät useat yritykset, joten bussien väritys vaihtelee hieman. Vanhalta rautatieasemalta lähtee turistijunia lähikaupunkeihin.

Väestö
------

Asunciónissa oli vuonna 2015 Paraguayn tilastokeskuksen mukaan 511 373 asukasta. Niistä miehiä oli 237 204 ja naisia 274 169.

Lähteet
-------

Hebblethwaite, Margaret: *Paraguay*. Chalfont St Peter: Bradt Travel Guides, 2014. ISBN 978-1-84162-561-4. Google-kirjat (viitattu 29.11.2016). (englanniksi)

* Principales Resultados EPH 2015 (pdfAjankohta = 10/2015) DGEEC. Viitattu 30.11.2016. (espanjaksi)

### Viitteet

1. ↑  Población y Vivienda según Censos Nacionales – Asunción 1972–2002 *Estadísticas Municipales*. Dirección General de Estadística, Encuestas y Censos.  Arkistoitu 6.6.2010. Viitattu 1.8.2009.
2. ↑  Paraguay: metropolitan areas World Gazetteer.  Arkistoitu 28.4.2013. Viitattu 3.12.2012. (englanniksi)
3. 1 2 3 4 5 6 7  Asuncion Encyclopedia Britannica. Viitattu 3.12.2012.
4. 1 2  Hebblethwaite, s. 67.
5. 1 2  Asuncion Travel Information *Happy Tellus*.  Arkistoitu 12.11.2012. Viitattu 3.12.2012.
6. ↑  Asunción y sus Atractivos *uninet.com.py*. Viitattu 3.12.2012. (espanjaksi)
7. ↑  Hebblethwaite, s. 66.
8. 1 2  Principales Resultados EPH 2015, s. 39.
9. ↑  Principales Resultados EPH 2015, s. 41.
10. ↑  Hebblethwaite, s. 68.
11. ↑  Getting there & away Lonely Planet. Viitattu 3.12.2012. (englanniksi)
12. ↑  Getting Around Lonely Planet. Viitattu 3.12.2012. (englanniksi)
13. ↑  Hebblethwaite, s. 69.

Aiheesta muualla
----------------

* Kuvia tai muita tiedostoja aiheesta **Asunción** Wikimedia Commonsissa

|  |  |  |  |
| --- | --- | --- | --- |
| 

| * n
* k
* m
Paraguayn departementit |
| --- |
|  |
| 
* Alto Paraguay
* Alto Paraná
* Amambay
* Boquerón
* Caaguazú
* Caazapá
* Canindeyú
* Central
* Concepción
* Cordillera
* Distrito Capital
* Guairá
* Itapúa
* Misiones
* Ñeembucú
* Paraguarí
* Presidente Hayes
* San Pedro

 |

 |